Челябинск
Челя̀бинск () е град в Русия, административен център на Челябинска област в Уралски федерален окръг. Населението му през 2021 г. е 1 187 960 души, което го нарежда на 7-о място в страната. Разстоянието до столицата Москва е около 1800 km.

История 
Градът е основан през 1781 г. на базата на селище, възникнало около създадената през 1736 г. крепост Челяба.

През май 1918 г. след сблъсък с местните болшевики градът е окупиран от Чехословашките легиони. Разраства се по време на Втората световна война, когато там са евакуирани много предприятия от европейската част на Съветския съюз. По онова време в града се произвеждат танковете Т-34 и ракетните установки Катюша, поради което той получава прозвището Танкоград.

Авария в комплекса Маяк 

През 1957 г. в комплекса Маяк (на 150 km северозападно от Челябинск) става ядрена авария, макар и с по-малки последствия от тази в Чернобил.

Челябински метеорит

География 

Градът е разположен в източната част на планината Урал и е в близост до границата на Русия с Казахстан.

Наблизо се намират и градовете Магнитогорск и Курган.

Климат 
Градът е разположен в зона на умереноконтинентален климат, със студена зима и топло лято. Средната годишна температура е 3,2 °C.

Население 
Населението на града през 2012 г. е 1 143 458 души. Според преброяването през 2010 г. населението на града е 1 130 132 души, от тях 1 082 269 определят своята етническа принадлежност:
 936 457 (86,5 %) – руснаци
 54 400 (5 %) – татари
 33 716 (3,1 %) – башкири
 15 638 (1,4 %) – украинци
 7096 (0,7 %) – германци
 3999 (0,4 %) – беларуси
 3666 (0,3 %) – арменци
 3097 (0,3 %) – мордовци
 24 200 (2,2 %) – други нородности

Личности 

 Борис Рижий (1974 – 2001), поет

Икономика 
Челябинск е силно индустриализиран град. Развити са металургията и военното машиностроене. Челябинският завод за цинк произвежда около 2% от световния и 60% от руския цинк. Хранително-вкусовата и текстилната промишлености са също силно развити. Произвеждат се и часовници („Молния“).

Побратимени градове 
  Петропавловск, Казахстан
  Костанай, Казахстан
  Колумбия, САЩ (1995)
  Нотингамшър, Обединено кралство (2000)
  Рамла, Израел (2000)
  Урумчи, Китай (2004)
  Харбин, Китай (2012)

Външни препратки 
 chelyabinsk.ru – Уебсайт за Челябинск
 urc.ac.ru/Chelyabinsk - Уебсайт за Челябинск

Източници 

 Lennart Samuelson. Tankograd. The Formation of a Soviet Company Town: Cheliabinsk, 1900s–1950s. Basingstoke, Palgrave Macmillan, 2011.

 
Основани в Руската империя през 1736 година